Svømmeren Mie Østergaard Nielsen fra Aalborg slog personlig rekord ved vm i Shanghai.

I lørdagens indledende heats ved vm i svømning i Shanghai sikrede Danmark sig endnu en nationsplads til næste års OL i London - denne gang i damernes 4 x 100 m holdmedley. Med på holdet var Mie Østergaard Nielsen fra Aalborg, der også satte personlig rekord på distancen med en tid på 1.01,73. Danmark noteres for en samlet tid på 4.01,60, hvilket resulterer i en samlet niendeplads - blot 7/10 sekunder fra en finaleplads. I en pressemeddelelse fra Dansk Svømmeunion kalder det en rigtig flot holdpræstation. Niendepladsen sikrer Danmark en af de forjættede OL-nationspladser, hvor kravet er en top-12 placering. Allerede på mesterskabernes første dag blev det til en nationsplads i damernes 4 x 100 m fri holdkap. Holdet i 4 x 100 medley bestod af: Mie Østergaard Nielsen, Aalborg: 1.01,73 Rikke Møller Pedersen, Frem Odense /NTC: 1.07,49 Jeanette Ottesen, Kvik Kastrup/NTC: 58,07 Pernille Blume, Birkerød/Sigma/NTC: 54,31